รีการ์ดู ออร์ตา

รีการ์ดู ฌอร์ฌึ ดา ลุช ออร์ตา (; เกิดวันที่ 15 กันยายน ค.ศ. 1994) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งปีกขวาให้แก่บรากาในปรีไมราลีกา และทีมชาติโปรตุเกส

ออร์ตาเติบโตมาจากระบบเยาวชนของไบฟีกา  แต่ใช้เวลาส่วนใหญ่ในอาชีพค้าแข้งกับบรากา โดยลงเล่นให้แก่บรากามากกว่า 300 เกม และได้คว้าแชมป์ตาซาดึปูร์ตูกัล ฤดูกาล 2020–21 และตาซาดาลีกา ฤดูกาล 2019–20 เขายังเคยเป็นตัวแทนของวีตอเรียดึซึตูบัลในปรีไมราลีกา และใช้เวลาสองปีกับมาลากาในลาลิกา

ออร์ตาได้รางวัลรองชนะเลิศร่วมกับทีมชาติโปรตุเกสในการแข่งขันชิงแชมป์แห่งชาติยุโรป รุ่นอายุไม่เกิน 21 ปี 2015 และเป็นส่วนหนึ่งของทีมชาติระดับเยาวชนรุ่นอายุอื่น ๆ อีกหลายรุ่น เขาเปิดตัวกับทีมชาติชุดหลักใน ค.ศ. 2014  และผ่านการคัดเลือกให้เข้าร่วมการแข่งขันฟุตบอลโลก 2022

 อ้างอิง 

หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:บุคคลจากอัลมาดา
หมวดหมู่:ปีกฟุตบอล
หมวดหมู่:นักฟุตบอลชาวโปรตุเกส
หมวดหมู่:ผู้เล่นในปรีไมราลีกา
หมวดหมู่:ผู้เล่นในลาลิกา
หมวดหมู่:นักฟุตบอลต่างชาติในลีกสเปน
หมวดหมู่:นักฟุตบอลทีมชาติโปรตุเกส
หมวดหมู่:ผู้เล่นในฟุตบอลโลก 2022